62019CJ0276_INF
Rozsudok Súdneho dvora (prvá komora) zo 14. mája 2020 –Komisia/Spojené kráľovstvo (DPH – Režim uplatniteľný na terminované burzy)
(vec C‑276/19) (
1
)
„Nesplnenie povinnosti členským štátom – Spoločný systém dane z pridanej hodnoty (DPH) – Smernica 2006/112/ES – Výnimky – Zjednodušujúce opatrenia a opatrenia na zamedzenie daňovým únikom alebo vyhýbaniu sa dani – Článok 395 ods. 2 – Povinnosť členských štátov oznámiť Európskej komisii osobitné opatrenia určené na zjednodušenie výberu DPH – Podstatná zmena pôvodne oznámeného opatrenia“
1.
Žaloba o nesplnenie povinnosti – Predmet konania – Určenie počas konania pred podaním žaloby – Prispôsobenie v dôsledku zmeny práva Únie – Prípustnosť – Podmienky
(článok 258 ZFEÚ)
(pozri bod 39)
2.
Harmonizácia daňových právnych predpisov – Spoločný systém dane z pridanej hodnoty – Zdaniteľný základ – Odchylné vnútroštátne opatrenia – Opatrenie na zjednodušenie výberu uvedenej dane – Podstatná zmena pôvodne oznámeného opatrenia – Zmena predstavujúca nové osobitné odchylné opatrenie – Povinnosť oznámenia Komisii na účely povolenia Radou – Nedodržanie – Nesplnenie povinnosti
(smernica Rady 2006/112, článok 395 ods. 2)
(pozri body 50 – 53, 57 a výrok 1)
Výrok
1.
Spojené kráľovstvo Veľkej Británie a Severného Írska si tým, že zaviedlo nové zjednodušujúce opatrenia, ktoré rozširujú uplatňovanie nulovej sadzby a výnimky z bežnej požiadavky viesť záznamy o dani z pridanej hodnoty, ako boli stanovené vo Value Added Tax (Terminal Markets) Order 1973 [nariadenie o dani z pridanej hodnoty (termínové burzy) z roku 1973] v znení Value Added Tax (Terminal Markets) (Amendment) Order 1975 [nariadenie (novelizačné) o dani z pridanej hodnoty (termínové burzy) z roku 1975], bez toho, aby zaslalo žiadosť Európskej komisii s cieľom získať oprávnenie Rady európskej únie, nesplnilo povinnosti, ktoré mu vyplývajú z článku 395 ods. 2 smernice Rady 2006/112/ES z 28. novembra 2006 o spoločnom systéme dane z pridanej hodnoty.
2.
Spojené kráľovstvo Veľkej Británie a Severného Írska je povinné nahradiť trovy konania.
(
1
)	Ú. v. EÚ C 206, 17.6.2019.